CELEX: 22018D0365
Language: et
Date: 2016-07-08 00:00:00
Title: EMP ühiskomitee otsus nr 143/2016, 8. juuli 2016, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2018/365]

15.3.2018   
               
               
                  ET
               
               
                  Euroopa Liidu Teataja
               
               
                  L 73/14
               
            EMP ÜHISKOMITEE OTSUS
      NR 143/2016,
      8. juuli 2016,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2018/365]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 25. septembri 2015. aasta delegeeritud määrus (EL) 2016/128, millega täiendatakse Euroopa Parlamendi ja nõukogu määrust (EL) nr 609/2013 seoses meditsiinilisel näidustusel kasutamiseks ettenähtud toidu koostise ja teabe erinõuetega (1).
               
            
                  (2)
               
               
                  Delegeeritud määrusega (EL) 2016/128 tunnistatakse alates 22. veebruarist 2019 kehtetuks komisjoni direktiiv 1999/21/EÜ, (2) mis on EMP lepingusse inkorporeeritud ja mis tuleb sellest tulenevalt alates 22. veebruarist 2019 EMP lepingust välja jätta.
               
            
                  (3)
               
               
                  Käesolev otsus käsitleb toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes hakatakse kohaldama Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      1.   EMP lepingu II lisa XII peatüki punkti 77 (Euroopa Parlamendi ja nõukogu määrus (EL) nr 609/2013) järele lisatakse järgmine tekst:
      
         
                     „77a.
                  
                  
                     
                        32016 R 0128: komisjoni 25. septembri 2015. aasta delegeeritud määrus (EL) 2016/128, millega täiendatakse Euroopa Parlamendi ja nõukogu määrust (EL) nr 609/2013 seoses meditsiinilisel näidustusel kasutamiseks ettenähtud toidu koostise ja teabe erinõuetega (ELT L 25, 2.2.2016, lk 30).
                     Käesoleva lepingu kohaldamisel kohandatakse nimetatud määruse sätteid järgmiselt.
                     IV lisasse lisatakse järgmine tekst:
                     
                                 —
                              
                              
                                 islandi keeles: „Matvæli til nota í sérstökum læknisfræðilegum tilgangi“
                              
                           
                                 —
                              
                              
                                 norra keeles: „Næringsmiddel til spesielle medisinske formål“.“
                              
                           
               
      2.   Punkti 54w (komisjoni direktiiv 1999/21/EÜ) tekst jäetakse alates 22. veebruarist 2019 välja.
      Artikkel 2
      Delegeeritud määruse (EL) 2016/128 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 9. juulil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 8. juuli 2016
         
            
               EMP ühiskomitee nimel
            
            
               eesistuja
            
            Bergdís ELLERTSDÓTTIR
         
      
      
         (1)  ELT L 25, 2.2.2016, lk 30.
      
         (2)  EÜT L 91, 7.4.1999, lk 29.
      
         (*1)  Põhiseadusest tulenevaid nõudeid ei ole nimetatud.